ควบคุมอารมณ์ ให้อภัยฝ่ายตรงข้าม คลายความแค้น
ความแค้นมาจากความรู้สึกอ่อนแอที่ถูกคุกคามและต่อมารู้สึกอับอายที่ปล่อยให้เรื่องแบบเกิดขึ้นกับตนเอง ความรู้สึกดังกล่าวเป็นสาเหตุทำให้เรารู้สึกโกรธมากจนนำไปสู่การอยากแก้แค้น  อารมณ์จะแสดงออกทางร่างกาย การรู้จักสัญญาณทางกายช่วยให้เราควบคุมอารมณ์ได้ ตัวอย่างเช่น ถ้าเรารู้สึกโกรธ ความดันโลหิตจะสูงขึ้นและความร้อนจะแผ่จากไหล่ทั้งสองข้างไปจนถึงหลังศีรษะ   อารมณ์มีผลต่อการตัดสินใจ เราจะตัดสินใจได้ดีแค่ไหนขึ้นอยู่กับอารมณ์ของตนเอง ตอนที่เรารู้สึกโกรธอยู่ เรามีโอกาสตัดสินใจโดยไม่ยั้งคิดมากกว่าตอนที่เรามีความสุข การระบายความรู้สึกออกมาเป็นถ้อยคำสามารถช่วยให้เรายอมรับความรู้สึกเหล่านั้นและเข้าใจความคิดของตนเองมากขึ้น การเขียนความรู้สึกลงกระดาษช่วยคลายความรู้สึกที่อัดแน่นในใจและคลายความแค้นให้เบาบางลงไป ถ้าเราไม่ชอบการเขียนระบายความรูสึกของตนเองลงกระดาษ ก็พยายามพูดคุยเพื่อระบายความรู้สึกให้ใครสักคนฟัง เล่าให้เพื่อนที่เราไว้ใจหรือสมาชิกครอบครัวฟังว่าเกิดอะไรขึ้นกับเรา เรารู้สึกอย่างไร มีใครเกี่ยวข้องกับเรื่องนี้บ้าง เพราะอะไรถึงอยากแก้แค้น การแก้แค้นทำให้เรารู้สึกอย่างไร เป็นต้น หาห้องที่เงียบสงบ นั่งลงที่พื้น หลับตา และจดจ่ออยู่กับการหายใจเข้าลึกๆ ช้าๆ ขณะทำสมาธิ พยายามยับยั้งจิตใจไม่ให้คิดเรื่องร้ายๆ และตั้งใจคิดแต่สิ่งดีๆ ในชีวิต    มีผลการศึกษาทางวิทยาศาสตร์ที่แสดงให้เห็นว่าการทำสมาธิลดความเครียดและน่าจะเป็นวิธีรับกับความแค้นในใจได้ดีเยี่ยมวิธีหนึ่ง การทำสมาธิจะช่วยชะลอความคิดให้ช้าลง ช่วยให้รู้สึกสงบ และสบายใจ อารมณ์ของเราอาจเริ่มรุนแรงจนควบคุมได้ยากลำบาก ถ้าถึงตอนนั้นพยายามย้ำสิ่งดีๆ กับตนเองเพื่อเป็นการเตือนสติว่าถึงแม้เราไม่อาจควบคุมสถานการณ์ให้เป็นไปอย่างใจต้องการได้ แต่เรายังสามารถควบคุมการกระทำของตนเองได้อยู่  นี้เป็นตัวอย่างถ้อยคำที่อาจลองนำมาใช้พูดย้ำกับตนเองได้   “สิ่งต่างๆ อาจเลวร้ายลงได้” “ฉันต้องรับผิดชอบการกระทำของตนเอง” (ถ้าหากเลือกจะตอบโต้คนอื่นกลับไป) “ฉันสามารถผ่านเรื่องนี้ไปได้น่า” “ไม่มีอะไรอยู่กับเรานานหรอก” ถ้าเป็นไปได้ ลองเปิดการสนทนากับคนที่เราแค้นเพื่อจะได้เรียนรู้ความคิดของเขา ลองถามว่า “ฉันเคยทำให้นายไม่พอใจหรือเปล่า” หรือ “ฉันต้องทำอย่างไรเพื่อให้เรื่องที่ผ่านมาของเราสองคนนั้นหายกัน” อย่ายอมเขาทุกอย่างและอย่าเอาแต่เถียง พยายามทำความเข้าใจและเห็นใจ การเผชิญหน้ากับคนที่เราแค้นตรงๆ นั้นอาจยากลำบากเกินไป ฉะนั้นลองส่งข้อความหรืออีเมลไปหาเขาแทนก็ได้ แต่ข้อความที่เราเขียนอาจให้น้ำเสียงที่ขัดแย่งกับเจตนาที่แท้จริงของเรา และอาจทำให้เกิดการเข้าใจผิดได้ แสดงความเห็นอกเห็นใจทั้งทางตรงและทางอ้อมแก่คนที่เราแค้น คนคนนั้นอาจกำลังพบช่วงเวลาที่ยากลำบากในชีวิต หรือขาดทักษะที่จะรับกับสถานการณ์ต่างๆ ได้อย่างเหมาะสม อย่างไรเสียเขาก็เป็นมนุษย์คนหนึ่งและมีความรู้สึกเช่นเดียวกับเรา  พยายามเปิดใจอีกฝ่ายและเอาใจเขามาใส่ใจเราเพื่อจะได้เข้าใจความรู้สึกของเขา ถึงแม้เราเลือกที่จะให้อภัยคนคนนั้นแล้ว แต่ไม่ได้หมายว่าฝ่ายนั้นจะให้อภัยเราเช่นกัน เราไม่สามารถควบคุมความคิดและการกระทำของอีกฝ่ายได้ แต่เรื่องนี้ก็ไม่เปลี่ยนแปลงการตัดสินใจของเราเช่นกัน ถ้าหากเราต้องการให้อภัยเขาจริงๆ    ยอมทิ้งความรู้สึกอยากเอาชนะไปเสียและเชื่อมั่นว่าสิ่งต่างๆ จะคลี่คลายไปได้ด้วยดี ยอมละทิ้งความคิดที่เรามีต่อฝ่ายตรงข้ามเพื่อช่วยให้เราอภัยให้เขาง่ายขึ้น การให้อภัยและการกลับมาคืนดีกันนั้นแตกต่างกันมาก เพราะการกลับมาคืนดีกันต้องอาศัยความร่วมมือของทั้งสองฝ่าย แต่การให้อภัยต้องอาศัยตัวเราเท่านั้น การให้อภัยใครสักคนไม่ได้หมายถึงคนคนนั้นเป็นฝ่ายชนะ แต่หมายถึงว่าเรายอมรับสิ่งที่เกิดขึ้นและต้องการเดินหน้าต่อไป การให้อภัยและการลืมเรื่องราวต่างๆ ไปอาจไม่ใช่วิธีที่ดีที่สุด การจำว่าฝ่ายตรงข้ามได้ทำอะไรกับเราไว้บ้างนั้นมีประโยชน์ เพราะเราจะได้เรียนรู้จากประสบการณ์เหล่านั้นและนึกขึ้นมาได้ถ้าเหตุการณ์นั้นเกิดขึ้นอีกครั้ง ความโกรธและความเกลียดบ่อยครั้งทำให้เกิดความแค้น พยายามหาวิธีระบายความรู้สึกที่ไม่ดีเหล่านี้ออกมา ลองทำกิจกรรมสนุกๆ หรือฟังเพลงที่ตรงกับความรู้สึกของตนเอง อาจลองทำอาหารหรือเขียนบทกวีด้วยก็ได้  การออกกำลังกายเป็นวิธีการการระบายอารมณ์ที่ดีเยี่ยมวิธีหนึ่ง การออกกำลังกายทำให้ร่างกายหลั่งฮอร์โมนที่ทำให้อารมณ์ดีขึ้นและคลายความเครียดรวมทั้งช่วยให้เราควบคุมความโกรธแค้นได้ดีขึ้น แทนที่จะปล่อยตนเองให้ด้อยกว่าฝ่ายตรงข้าม จงพัฒนาตนเองเพื่อทำอะไรที่ดีกว่าและเหนือกว่าได้สำเร็จ ตัวอย่างเช่น ถ้าถูกอีกฝ่ายเยาะเย้ยเรื่องที่ผลสอบของเราได้คะแนนต่ำกว่าเขา แทนที่จะหาทางแก้แค้น ให้พยายามตั้งใจเรียนให้มากขึ้นเพื่อจะได้ทำคะแนนสอบครั้งต่อไปได้ดีขึ้นและมีผลการเรียนที่เหนือกว่าฝ่ายตรงข้าม เขาจะได้ไม่มาเยาะเย้ยเราอีกต่อไป การพัฒนาตนเองให้ดีกว่าและเหนือกว่าฝ่ายตรงข้ามจะทำให้รู้สึกประสบความสำเร็จและอีกฝ่ายจะได้เลิกทำให้เรารู้สึกแย่เสียที ลองคิดถึงวิธีการแก้แค้นทุกวิธีที่เราทำได้ ตั้งแต่เบาที่สุดไปจนถึงหนักที่สุด เราอาจทำเป็นไม่สนใจฝ่ายตรงข้ามเลย บล็อกเฟซบุ๊ก ทำให้ความพยายามของอีกฝ่ายสูญเปล่า แอบส่งข้อความไปทำร้ายจิตใจโดยไม่เปิดเผยตัวตน สร้างความอับอายแก่ฝ่ายตรงข้ามต่อหน้าสาธารณะชน เป็นต้น ไตร่ตรองถึงวิธีการแก้แค้นแต่ละวิธีและลองนึกดูสิว่าจะรู้สึกอย่างไรเมื่อได้ใช้วิธีเหล่านั้นแก้แค้นแล้ว เมื่อได้คิดถึงสิ่งที่จะทำเสร็จเรียบร้อยแล้ว ฉีกกระดาษแผ่นนี้ทิ้งไป และปล่อยให้ตนเองได้ผ่อนคลาย เราเป็นมนุษย์และมนุษย์เป็นสัตว์อยู่สังคม ต้องมีการปฏิสัมพันธ์และช่วยเหลือซึ่งกันและกัน  เมื่อรู้สึกว่าเอาชนะความอยากแก้แค้นได้อย่างลำบากเหลือเกิน ให้ลองพบปะ พูดคุย และใช้เวลาร่วมกับผู้อื่นดู ไม่จำเป็นพูดคุยถึงความรู้สึกหรือความต้องการของตนเองก็ได้ ไปดื่มกาแฟ ดูหนัง หรือทำกิจกรรมร่วมกับเพื่อนก็พอแล้ว การได้ใช้เวลาอยู่ร่วมกับคนอื่นจะช่วยให้เราหยุดคิดแก้แค้นชั่วคราวและทำให้เรามีความสุข คลายความเครียดและความโกรธลง อารมณ์จะค่อยๆ เปลี่ยนแปลงไปและความต้องการอยากแก้แค้นจะเริ่มเบาบางลง เมื่อเวลาผ่านไป เราจะไม่สนใจที่จะหาหนทางแก้แค้นใครอีก เราจะสนใจแค่สิ่งสำคัญในชีวิตเท่านั้น เมื่อเวลาผ่านไป เราจะเข้าใจสิ่งต่างๆ มากขึ้น ได้เห็นอย่างชัดเจนว่าอะไรที่สำคัญในชีวิตของเราและเห็นว่าการได้แก้แค้นนั้นเป็นความพยายามที่ให้ผลลัพธ์คุ้มค่าหรือไม่
เข้าใจอารมณ์พื้นฐาน. เขียนระบายความรู้สึกลงกระดาษ. ทำสมาธิ. ย้ำถ้อยคำที่ทำให้ตนเองสามารถสงบสติอารมณ์ลงได้. พูดคุยกันไปตรงๆ. เห็นอกเห็นใจ. รู้ว่าเราไม่อาจควบคุมความคิดและการกระทำของฝ่ายตรงข้ามได้. รู้ว่าการให้อภัยขึ้นอยู่กับตัวเรา. ระบายความโกรธด้วยวิธีที่ก่อให้เกิดประโยชน์. พัฒนาตนเองให้เหนือกว่าฝ่ายตรงข้าม. เขียนวิธีการแก้แค้นของเราลงกระดาษแล้วฉีกกระดานแผ่นนั้นทิ้งไป. ใช้เวลาอยู่กับเพื่อนและครอบครัว. ปล่อยให้เวลาผ่านไป.
https://www.wikihow.com/Overcome-Deep-Seated-Desires-for-Revenge https://www.wikihow.com/Overcome-Deep-Seated-Desires-for-Revenge https://www.wikihow.com/Overcome-Deep-Seated-Desires-for-Revenge
Controlling Your Emotions Forgiving Your Adversary Finding Alternatives to Vengeance